Case ID: 1198223
Sentence 12: Bu öhdəliklərə əsasən tədarükçü məhsul yığımından əvvəl tərəflərin nümayəndələrinin və borcalanın iştirakı ilə tütünün bioloji məhsuldarlığı müəyyən edilməli, buna dair akt tərtib elməli, əmtəənövünə görə qüvvədə olan standarta uyğun yaşıl tütün yarpağını vaxtında borcalandan qəbul etməli, borc verənin nümayəndələrinin yaşıl tütün yarpağının qəbulunu monitorinq etmək üçün lazimi şərait yaratmalı və qəbul etdiyi yaşıl tütünyarpağını qüvvədə olan texnoloji təlimatlara uyğun olaraq qurudub, saxlayıb, alıcıya təhvil verməli idi. "Əmtəə növünə görə qüvvədə olan standarta uyğun yaşıl tütün yarpağını vaxtında borcalandan qəbul etmək” müqavilədə qeyd edildiyi kimi tədarükçünün vəzifə öhdəliyi idi. Əsasən bu öhdəliyin vaxtında və düzgün icra edilməməsi səbəbindən yəni aylarla isti çöl şəraitində min bir əziyyətlə istehsal etdiyi məhsulu tədarükçü vaxtında qəbul etmədiyinə görə yaş tütün məhsulu yanmış, xarab olmuş, keyfiyyəti aşağı enmiş və yararsız vəziyyətə düşmüş, nəticədə külli miqdarda zərər çəkmələrinə səbəb olmuşdur.